Fremskritt i budsjettsamtalene i USA
Det forteller Reid etter samtaler med den republikanske gruppelederen Mitch McConnell. - Vi har gjort store fremskritt og vi håper, om vi har litt flaks, at tirsdag vil være en lys dag, sa Reid. Reid sa tidligere mandag han håpet å kunne presentere en plan for å gjøre slutt på den 14 dager lange delvise stengingen av det sentrale regjeringsapparatet i USA. McConnell bekreftet at forhandlingene går fremover. - Vi har hatt en god dag, og vi hadde en god dag i går. Man kan trygt si at vi har gjort merkbare fremskritt og vi ser fram til å gjøre flere fremskritt i tiden som kommer, sa McConnell. Fristen for en heving av USAs gjeldstak går ut torsdag. Uten en heving vil USA kunne få store problemer med å betale avdrag på sin utenlandsgjeld, noe som vil skape stor uro i verdens finansmarkeder.
Senator Harry Reid, leder for Demokratene i Senatet, sier at de har gjort «store fremskritt» i forhandlingene om budsjettet, men de er ikke helt i mål.